Diari Oficial de la Generalitat Valenciana


Sumari del DOGV 3660, del 05-01-2000 (1999/10821)

ORDRE d'11 de novembre de 1999, de la Conselleria de Justícia i Administracions Públiques, per la qual es disposa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3660

Data del DOGV
:   05-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10175


Data del document
:   11-11-1999

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * programa d'actuació
    * creació d'ocupació
    * treball de joves
    * concurs administratiu

ORDRE d'11 de novembre de 1999, de la Conselleria de Justícia i Administracions Públiques, per la qual es disposa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor. [1999/X10895]
  
Amb data 30 de març de 1999, el Govern Valencià va adoptar acord pel qual s'aprovava el Pla d'Ocupació del Sector del Menor, acord que va ser publicat en el Diari Oficial de la Generalitat Valenciana núm. 3.473, de 14 d'abril.
  
L'article 5.1.1 apartat a) del referit acord estableix que, amb anterioritat al començament de les proves de promoció interna i d'adaptació de la relació jurídica, es convocaran aquestes mitjançant ordre del conseller de Justícia i Administracions Públiques, en què s'inclourà, necessàriament, el nomenament del tribunal qualificador, així com el model normalitzat de sol·licitud de participació en el procés.
  
En conseqüència, en virtut de les competències que m'atribueix l'article 27 del Text Refós de la Llei de la Funció Pública Valenciana, aprovat per Decret Legislatiu, de 24 d'octubre de 1995, del Consell de la Generalitat Valenciana, i 35.e) de la Llei 5/1983, de 30 de desembre, del Govern Valencià, i en compliment de la mencionada previsió continguda en l'acord adoptat pel Govern Valencià,
  
ORDENE
  
Primer
  
Es convoquen els cursos selectius de promoció interna i d'adaptació de la relació jurídica, corresponents a la primera convocatòria dirigida al personal adscrit al Sector del Menor de l'administració del Govern Valencià inclòs en el Pla d'Ocupació de dit Sector, aprovat per Acord del Consell de 30 de març de 1999 (DOGV núm. 3.473, de 14 d'abril), d'acord amb allò que s'ha disposat al mateix pla i amb el que s'ha establit en la present ordre.
  
Segon
  
Els qui reunisquen els requisits i condicions previstos en l'apartat 3.1 del pla i desitgen prendre part en el procés d'adaptació objecte de la present convocatòria, hauran de manifestar-ho mitjançant una sol·licitud, segons el model que s'acompanya com a annex I d'aquesta ordre, en què la persona aspirant haurà d'indicar el procés, dels establits en la base tercera, en què considera que ha d'adscriure-se-li, indicant la referència del lloc de treball que ocupa, i, si fa el cas, si està en qualsevol tipus d'excedència o una altra situació administrativa.
  
Tercer
  
Les sol·licituds, dirigides a la Direcció General de Funció Pública, es presentaran al Registre General de Documents de la Conselleria de Justícia i Administracions Públiques, c/ del Miquelet, 5, 46600 València, en els corresponents Registres dels serveis centrals i territorials de les distintes conselleries o a les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.
  
Quart
  
Acabat el termini de presentació de sol·licituds, la Direcció General de la Funció Pública publicarà en el Diari Oficial de la Generalitat Valenciana la relació d'admesos i exclosos a la realització dels cursos i proves selectives, i especificarà, en aquest últim cas, el motiu de l'exclusió, i també haurà d'adscriure els admesos en el procés que els corresponga, d'acord amb la base tercera d'aquesta convocatòria.
  
Cinqué
  
Publicada la relació a què es refereix l'apartat anterior, els aspirants podran formular, durant un termini de 10 dies hàbils comptats a partir de l'endemà de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats junt amb la sol·licitud, de conformitat amb allò que s'ha disposat en l'article 71 de la mencionada Llei 30/1992, de 26 de novembre.
  
Sisé
  
Transcorregut el termini anterior i esmenats els defectes i vistes les reclamacions, la Direcció General de la Funció Pública dictarà resolució amb la llista definitiva d'admesos, que es publicarà en el Diari Oficial de la Generalitat Valenciana.
  
Seté
  
L'Institut Valencià d'Administració Pública determinarà el calendari de realització dels citats cursos, règim horari i lloc de realització d'aquests, mitjançant les corresponents resolucions de la Direcció General de Funció Pública, que seran publicades en el Diari Oficial de la Generalitat Valenciana. Així mateix, l'Institut Valencià d'Administració Pública designarà el professorat que impartirà els cursos.
  
Vuité
  
El Tribunal Qualificador dels cursos i proves selectives de promoció interna i d'adaptació de la relació jurídica que haurà de realitzar l'avaluació continuada en els cursos selectius i la qualificació de les proves finals, estarà format pels següents membres:
  
Titulars:
  
President: senyor Alejandro Barona Ferrer, director general de la Família, Menor i Adopcions.
  
Secretari: senyor Miguel Angel Cervera Puertes, cap d'Àrea de Funció Pública.
  
- Vocal: senyora Mª Luisa Sáez Tejerina, cap del Servei del Menor de la Direcció General de la Família, Menor i Adopcions.
  
- Vocal: senyor Enrique Benlloch Galindo, cap de Secció del Servei del Menor de la Direcció General de la Família, Menor i Adopcions.
  
- Vocal: en representació de totes i cadascuna de les organitzacions sindicals presents a la mesa sectorial de Funció Pública: senyor Jacinto Pallarés Mestre.
  
Suplents:
  
President. senyora Carmen de Rosa Torner, directora territorial de la Conselleria de Benestar Social de València.
  
Secretari: senyor Julio César Rodríguez-Gavela López, cap de Secció d'Informes i Estudis de la Direcció General de Funció Pública.
  
- Vocal: senyor Fernando Pérez Campos. cap del Servei de Programes de Benestar Social de València, de la Conselleria de Benestar Social.
  
- Vocal: senyor Jesús Denia Lafuente, cap de Secció del Menor de la Direcció Territorial d'Alacant, de la Conselleria de Benestar Social.
  
- Vocal: en representació de totes i cadascuna de les organitzacions sindicals presents a la mesa sectorial de Funció Pública: senyor Juan Carlos Núñez Acebes.
  
Nové
  
Als efectes de comunicacions i de qualsevol altra incidència derivada d'aquesta convocatòria, el Tribunal Qualificador tindrà la seu a la Conselleria de Justícia i Administracions Públiques, carrer del Miquelet, número 5, de València.
  
Deu
  
El règim jurídic de funcionament del Tribunal Qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, i els seus membres hauran d'abstindre's i podran ser recusats per les persones interessades, quan concórreguen en aquells alguna de les circumstàncies previstes en els articles 28 i 29 de la referida llei.
  
Onze
  
La present convocatòria, les seues bases i tots els actes administratius que siguen dictats en el seu desenrotllament, excepte els acords i actuacions de la Comissió d'Admissió i Seguiment del Pla d'Ocupació del Sector del Menor, podran ser impugnats per les persones interessades mitjançant la interposició de recurs contenciós administratiu, en el termini de dos mesos comptats des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb allò que s'ha disposat en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
  
València, 11 de novembre de 1999
  
El conseller de Justícia i Administracions Públiques,